מועצה אזורית שער הנגב

ד.נ. חוף אשקלון 78100 - טל' 6610777 - 08

**מכרז**  **מס'**  / 06

**לביצוע עבודות לביצוע עבודות קבלניות**

**מסוג –** **הסדרי תנועה בטיחותיים לתחנת הסעה ב – ברור חיל**

**הוראות למשתתפים במכרז**

**כללי**

# המועצה האזורית שער הנגב (להלן - "**המועצה**"), מפרסמת בזה מכרז לביצוע עבודות קבלניות מסוג – הסדרי תנועה בטיחותיים לתחנת הסעה ב- ברור חיל (להלן ביחד - "**העבודות**"), בכפוף לתנאים, לדרישות ולהנחיות המפורטים בכתב ההוראות למשתתפים במכרז בכלל, ולהוראות החוזה המצורף, על נספחיו, בפרט (להלן - "**החוזה**"). מציע שהצעתו תימצא הזולה ביותר, יומלץ ע"י ועדת המכרזים כזוכה במכרז.

# העבודות תבוצענה לפי ההוראות והתוכניות המצורפות בזה, ועל הזוכה במכרז (להלן - "**הקבלן**") יהיה לספק את כל כוח האדם, ואת כל הציוד והחומרים מכל סוג שהוא, שיהיו דרושים לביצוע העבודות. כל החומרים בהם יבוצעו העבודות יהיו בהתאם לתקנים הישראליים הידועים במועד ביצוען.

# מובהר בזה כדלקמן:

## בשלב זה של פרסום המכרז טרם אושר התקציב וטרם גויס המימון הדרושים למועצה למימון ביצוע העבודות. גם אם יאושר התקציב או יגויס המימון, לא קיימת ודאות שהוא, כולו או חלקו, לא יבוטל. **לפיכך, מובהר בזה, שאין המועצה מתחייבת מראש להזמין את ביצוע העבודות, כולן או מקצתן, והדבר מותנה באישור התקציב או בגיוס המימון הדרושים לכך ובקבלתו בפועל אצלה**.

## לאור האמור בפסקה 3.1 לעיל, מוקנית למועצה הזכות לבטל את המכרז בכל שלב משלביו, מבלי שהמשתתפים בו יהיו זכאים להחזר הוצאות ו/או לפיצוי ו/או לתשלום אחר כלשהו עקב ביטולו של המכרז. כן שמורה למועצה הזכות לבטל את החוזה, כולו או חלקו, במקרה של ביטול התקציב ו/או המימון ו/או הקטנתם, הכל כמפורט במסמכי המכרז.

## המשתתף במכרז יגיש הצעתו ביחס לביצוען של כל העבודות והיא תחייב אותו למרות הזכויות המוקנות למועצה במסמכי המכרז. ואולם, בהתחשב באפשרות שיאושר רק חלק מהתקציב הדרוש לביצוען של העבודות או יתקבל רק חלק מהמימון הדרוש, שמורה למועצה הזכות לא לבצע את העבודות כלל - בהתחשב באמור לעיל - או לבצע עבודות מסוימות בלבד מכלל העבודות, הכל לפי בחירתה, על-פי שיקול דעתה הבלעדי והמוחלט, והיא תיחשב כמי שהזמינה מלכתחילה אצל הזוכה במכרז אך ורק את העבודות שהיא הורתה על ביצוען. המועצה - בין בעצמה ובין על ידי הממונה - תורה, מפעם לפעם, בכתב ומראש, לזוכה במכרז איזה חלק מבין העבודות עליו לבצע. הזוכה במכרז לא יתחיל בביצוע עבודות נוספות כלשהן מעבר לעבודות שעל ביצוען הורתה המועצה כאמור בטרם קיבל הוראה לכך בכתב מהמועצה. ביצע הזוכה במכרז עבודות כלשהן שביצוען לא הוזמן בכתב ומראש כאמור, הוא לא יהיה זכאי לתמורה כלשהי עבורן ו/או לפיצוי או תשלום אחר כלשהו בקשר אליהן.

## במקרים שבהם יחולו הפסקה או הפסקות בביצוע העבודות לנוכח העיכוב באישור התקציב או המימון כאמור, לרבות הפסקת ביצוען של העבודות לצמיתות, יחולו ההוראות הבאות:

### רואים את ההפסקות האמורות כמוסכמות מראש.

### הזוכה במכרז לא יהיה זכאי לפיצוי ו/או לתשלום אחר כלשהו עקב ההפסקה, בין זמנית ובין לצמיתות, בביצוע העבודות.

### הזוכה במכרז יהיה זכאי לתקופת התארגנות לחידוש העבודות שלא תעלה על 7 (שבעה) ימים קלנדריים. להסרת ספק מובהר בזה, שהזוכה במכרז לא יהיה זכאי לתקופת התארגנות כאמור כאשר ההוראה לביצוען של עבודות נוספות ניתנה לקבלן שעה שנותרו מספר ימי ההתארגנות הנקובים לעיל או מספר גדול יותר של ימים קלנדריים עד להשלמתן ביצוען של עבודות הכלולות בהוראות ביצוע שהמועצה נתנה לפני כן.

## **התמורה עבור ביצוען של העבודות הינה קבועה, ולא תהיה צמודה למדד ו/או למטבע כלשהו**.

## תשלום התמורה יהיה תוך המועד הנקוב בתנאים הכללים של החוזה, החל ממועד אישור החשבון, בתנאי שהוא הוגש ערוך בהתאם להוראות מסמכי המכרז ומצורפים אליו כל המסמכים שהקבלן חייב לצרפם, לרבות חישובי כמויות.

## הקבלן יהיה אחראי לתאם את ביצוע העבודות עם כל רשות ו/או תאגיד שלהם תשתיות ו/או קווי הולכה תת קרקעיים במקום ביצוע העבודות. האחריות לעריכת בירורים מראש בדבר קיומם של תשתיות וקווי הולכה תת קרקעיים במקום ביצוע העבודות ולתיאום כאמור לעיל תחול על הקבלן, ואם יחולו הפסקות ו/או עיכובים בביצוען של העבודות מחמת התיאום האמור ו/או אילוצי המתנה שייכפו על הקבלן, לא יהיה הקבלן זכאי לפיצוי ו/או לתשלום אחר כלשהו עקב הפסקות ו/או עיכובים אלה.

## בהיעדר הוראה מפורשת אחרת, כל ההוראות לקבלן יינתנו בשם המועצה באמצעות מהנדס המועצה או מי מטעמו (לעיל ולהלן - "**הממונה**").

## **בכל מקרה של סתירה ו/או אי התאמה בין הוראות סעיף זה לעיל לבין כל הוראה אחרת המצויה במסמכי המכרז - כוחן של הראשונות עדיף**.

## **בהגישו את הצעתו רואים את המציע כנותן הסכמתו הבלתי מסויגת לכל התנאים המפורטים לעיל. כן רואים את המציע כמי שבחן, בדק וברר את כל התנאים והנתונים הקשורים במכרז ואת התנאים לביצוע העבודות וכמי שוויתר על טענה כלשהי בקשר לתנאים האמורים, לרבות טענות בדבר סתירות ו/או חוסר בהירות**.

**תקופת ביצוע העבודות**

# תקופת הביצוע של העבודות הינה כדלקמן:

## בכפוף להוראות אלו, התקופה הכוללת לביצוע העובדות הינה כנקוב בסעיף 6 לחוזה.

### מובהר בזה כי המועצה רואה חשיבות עליונה בעמידה בלוח הזמנים לביצוע העבודות, ולהשלמתן בהתאם ללוח הזמנים הקבוע בסעיף 6 לחוזה.

### לפיכך, עמידתו של הקבלן בלוח הזמנים הינה מעיקרי החוזה, והפרתה של התחייבות זו תחשב להפרה יסודית של החוזה. אם יש למשתתף במכרז ספק כלשהו ביכולתו להשלים את ביצוע העבודות בלוח הזמנים האמור - הוא מתבקש לא להגיש הצעה למכרז.

### בהתחשב באמור לעיל, בגין כל איחור בהשלמת ביצוע העבודות, ייגבה מהקבלן פיצוי מוסכם בסכום הנקוב בסעיף 12 לחוזה.

## אופן ביצוע העבודות וכן סדר ביצוען ייקבעו בהוראות בכתב שיינתנו מפעם לפעם לקבלן על ידי המועצה, או מי מטעמה, לפי שיקול דעתה הבלעדי והמוחלט.

## על הקבלן יהיה להתחיל בביצוע העבודות במועד שייקבע לכך בצו להתחלת ביצוע העבודות, ולהתמיד בביצוען ברציפות עד להשלמתן בהתאם ללוח הזמנים המפורט בסעיף זה לעיל וביתר מסמכי המכרז.

**ריכוז מועדים ולוחות זמנים בהליכי המכרז**

# להלן טבלה המרכזת את המועדים ולוחות הזמנים לקיום הליכי המכרז:

|  |  |  |  |
| --- | --- | --- | --- |
| **פעולה** | **סעיף בכתב ההוראות למשתתפים במכרז** | **מועד ביצוע** | **שעה** |
| מועד פרסום המכרז |  | 21.3.19 |  |
| מועד סיור קבלנים | סעיף 60 | 25.3.19 | 10:00 |
| המועד האחרון להגשת שאלות הבהרה | סעיפים 15 ו-59 | 31.3.19 | 12:00 |
| המועד האחרון להגשת הצעות למכרז | סעיף 40 | 8.4.19 | 14:00 |
| מועד תוקף הערבות להצעה | סעיף 31 | 8.7.19 |  |

## המועצה תהיה רשאית, בכל עת ועל פי שיקול דעתה הבלעדי והמוחלט, לדחות את המועדים הנקובים בטבלה שבסעיף זה לעיל, בתקופה קצובה נוספת אחת או יותר. הודעות על דחייה כאמור יפורסמו באתר האינטרנט של המועצה, וישלחו לכל מי שמסר למועצה פרטים במעמד רכישת מסמכי המכרז, הכל בהתאם להוראות סעיף 62 להלן. על המועדים החדשים שיקבעו על ידי המועצה, אם וככל שיקבעו, יחולו כל ההוראות אשר חלו על המועדים שקדמו להם. להסרת ספק מובהר, שאין באמור בסעיף זה לעיל משום התחייבות ו/או הבטחה של המועצה למתן ארכה כלשהי, ולא תהיה למשתתפים במכרז זכות לדרוש מהמועצה ארכה כלשהי.

## לא יהיה במימוש זכותה של המועצה להאריך מועדים, בהתאם לסעיף 5.1 לעיל, כדי לגרוע מהוראה אחרת כלשהי במסמכי המכרז ו/או מכל זכות הנתונה למועצה על פי מסמכי המכרז או על פי דין, והמשתתפים במכרז יהיו מנועים ומושתקים מלהעלות כל טענה ו/או תביעה בכל הקשור למימושן ו/או אי-מימושן של זכויות המועצה בהתאם להוראות סעיף 5.1 לעיל.

**רשאים להשתתף במכרז**

# רשאים להשתתף במכרז ולהגיש הצעות רק מציעים, העומדים במועד האחרון להגשת הצעות למכרז **בכל התנאים המצטברים** המפורטים להלן:

## המציע הינו אזרח ותושב ישראל או תאגיד הרשום כדין בישראל;

## המציע הינו קבלן הרשום בפנקס הקבלנים לפי חוק רישום קבלנים לעבודות הנדסה בנאיות, התשכ"ט-1969, לשנת , **בענף ראשי 200 (ענף ראשי במילים:      ), ענף משנה** **\_\_\_\_\_ (ענף משנה מילים:** **\_\_\_\_\_\_), סיווג כספי ג 1** (לפחות);

## המציע הינו בעל ניסיון קודם מוכח וחיובי בביצוע עבודות מסוג העבודות נשוא מכרז זה, עבור לא פחות מ- 4 (ארבעה) מוסדות, רשויות או גופים ציבוריים, במהלך השנים 2019-2015;

## נגד המציע לא תלויים ועומדים צו פשיטת רגל, צו פירוק או צו כינוס נכסים;

## המציע רכש את מסמכי המכרז, והשתתף (ובתאגיד - נציג מטעמו השתתף) בסיור הקבלנים, כאמור להלן בסעיף 60 להוראות אלה.

# **להוכחת עמידתו בתנאי הסף, שפורטו בסעיף 6 לעיל, על המציע להגיש במצורף להצעתו, את המסמכים הבאים**:

## מציע שהוא תאגיד - יצרף תצלום תעודת התאגדות או רישום במרשם על פי דין, ותדפיס עדכני של תמצית הרישום המתנהל לגביו במרשם על פי דין.

## להוכחת עמידתו בתנאי הסף הקבוע בסעיף 6.2 לעיל, על המציע לצרף להצעתו אישור על היותו קבלן רשום לפי חוק רישום קבלנים לעבודות הנדסה בנאיות, התשכ"ט-1969, לשנת 2019, בענף ראשי ובסיווג כספי כאמור שם.

## להוכחת עמידתו בתנאי הסף הקבוע בסעיף 6.3 לעיל, על המציע למלא בטבלה ש**בנספח "א" לכתב ההצעה** את פרטי ניסיונו, בציון כל הפרמטרים הנדרשים שם: זהות מזמיני העבודות (לרבות 4 מוסדות, רשויות או גופים ציבוריים), סוגי וכמויות העבודות, תקופת ביצוע העבודות, מספר וסוגי העובדים מטעמו שהשתתפו בביצוע העבודות, שמו ומספר הטלפון של האדם שהיה ממונה מטעם המזמין על ביצוע העבודות.

## להוכחת עמידתו בתנאי הסף הקבוע בסעיף 6.4 לעיל, על המציע לצרף להצעתו תצהיר חתום על ידו בפני עו"ד בנוסח המצורף כ**נספח "ב" לכתב ההצעה**, לאימות עמידתו בתנאים אלה.

## קבלה על שמו בדבר רכישת מסמכי המכרז.

# מובהר בזה כדלקמן:

## כל תנאי הסף שפורטו בסעיף 6 לעיל, וכל יתר התנאים והדרישות המפורטים במסמכי המכרז, צריכים להתקיים במציע עצמו, ולא בגוף משפטי אחר כלשהו, לרבות גוף משפטי הקשור למציע בקשר משפטי כלשהו. עוד יובהר, שאין להגיש הצעה אחת המוגשת על ידי שני מציעים או יותר, אלא אם כן תנאי הסף האמורים מתקיימים בכל אחד מהם בנפרד.

## עצם פנייתה של המועצה למציע פוטנציאלי כלשהו להשתתף במכרז לא תחשב, כשלעצמה, במפורש או במשתמע, כהוכחה לעמידתו של המציע בתנאים המוקדמים להשתתפות במכרז, וכל משתתף במכרז יהיה חייב בהוכחת עמידתו בכל התנאים האמורים.

**מסמכי המכרז**

# מסמכי המכרז, אשר לאחר החתימה על החוזה עם הקבלן יהפכו כולם למסמכי החוזה, הם אלה:

## כתב ההוראות למשתתפים במכרז.

## כתב ההצעה על נספחיו.

## החוזה על כל נספחיו, לרבות התנאים הכללים המצורפים אליו.

## מפרט טכני מיוחד.

## כתב כמויות לביצוע העבודות (להלן - "**כתב הכמויות**") על נספחיו.

## תכניות, לרבות רשימת תכניות.

## המפרט הכללי לעבודות בנין בהוצאת הועדה הבינמשרדית בהשתתפות משרד הביטחון, משרד הבינוי והשיכון ומע"צ (להלן - "המפרט הבינמשרדי"), **במהדורתו האחרונה** (איננו מצורף למסמכים אלה - ראה סעיף 54 בהוראות אלו להלן).

## פרוטוקול סיור קבלנים, אם יוצא.

## כל מסמך ו/או נספח נוסף שהוזכר באחד או יותר מהמסמכים והנספחים האמורים.

(לעיל ולהלן - "**מסמכי המכרז**")

# מובהר בזה כדלקמן:

## כותרות הסעיפים בכל מסמכי המכרז נועדו אך ורק לנוחיות ההתמצאות ואין להן נפקות כלשהי בפרשנות מסמכי המכרז. כמו כן, לצורך פרשנות תנאי המכרז, לא יובא בחשבון הכלל של "פרשנות נגד המנסח", ולפיכך אין לראות בעובדה שמסמכי המכרז הוכנו על ידי המועצה כלי עזר כלשהו בפרשנותם נגדה.

## אם תמצא סתירה בין מסמכי המכרז ו/או אי בהירות לגבי האמור בהם, תהיה המועצה רשאית לבחור, לפי שיקול דעתה המלא והמוחלט, את הניסוח הנכון ו/או את הפירוש העדיף של מסמכי המכרז, ולמציע לא תהא כל טענה ו/או תביעה הנובעת מהסתירה ו/או מאי הבהירות כאמור ו/או מהפירוש שנבחר על ידי המועצה. כל סתירה ו/או אי התאמה בין מסמכי המכרז השונים, ו/או בין הוראות שונות בתוך אותו מסמך, יפורשו באופן המרחיב את חובות המציע או את זכויות המועצה.

# המועצה רשאית לשנות מעת לעת לפני המועד האחרון להגשת ההצעות למכרז, את מסמכי המכרז, לצורך הוספה, ביטול, או שנוי תנאים קיימים ו/או מכל סיבה אחרת. כל שינוי יועבר לידיעתו של מי שרכש את מסמכי המכרז לפני המועד האחרון להגשת הצעות, ומסמכים אלה יהוו חלק בלתי נפרד ממסמכי המכרז ויקבלו עדיפות על פני מסמכים קודמים.

# כל מסמכי המכרז הנם רכושה של המועצה. המסמכים מושאלים למשתתף במכרז לשם הכנת הצעתו והגשתה ולא למטרה אחרת כלשהי. על המשתתף במכרז להחזיר מסמכים אלה, כולם ללא יוצא מן הכלל, בין אם יגיש הצעה ובין אם לאו, ואין הוא רשאי להעתיק אותם, כולם או מקצתם ו/או להשתמש בהם לכל מטרה אחרת.

**בדיקות מוקדמות, הבהרות ושינויים**

# בטרם הגשת הצעתו יקרא המציע בעיון ויבדוק את כל מסמכי המכרז, ויבחן האם המסמכים מובנים לו, האם אינם מכילים סתירות והאם הם ברורים לו די הצורך להכנת הצעתו למכרז, ישתתף בסיור הקבלנים וינקוט בכל האמצעים האחרים הנראים לו כנחוצים כדי לחקור את תנאי המקום, את תנאי ההתקשרות עם המועצה לפי מכרז זה, את מהות וכמות העבודות הדרושות ואת הקשיים העלולים להתגלות בביצוע העבודות.

# הזוכה במכרז יהיה מנוע מלטעון ו/או לבסס תביעות כספיות כלשהן כלפי המועצה עקב אי-הכרת ו/או אי-ידיעת נתונים כלשהם אודות המתחם בו יש לבצע את העבודות, מצבו, התשתיות הקיימות בו, הציוד, הכלים והחומרים הדרושים לביצוע העבודות וכל יתר התנאים והנסיבות בהם יהיה עליו לקיים את התחייבויותיו.

ידיעות והסברים נוספים בכל הנוגע למכרז זה ולביצוע העבודות יימסרו למעוניינים באופן המפורט בהוראות אלו להלן.

# אם ימצא המציע סתירות, שגיאות ו/או אי-התאמות במסמכי המכרז ו/או יהיה לו ספק כלשהו בקשר למובן המדויק של תנאי או פרט הכלולים בהם ו/או יהיו לו הסתייגויות בהתייחס לתנאים המפורטים בהם, עליו להודיע על כך בכתב, שיימסר למועצה עד לא יאוחר מיום 31.3.19 בשעה 12:00. במידת הצורך תימסרנה תשובות בכתב לכל המשתתפים. על המציע לצרף להצעתו את התשובות האמורות כשהן חתומות על ידו, ותשובות אלה יהוו חלק ממסמכי המכרז.

# מבלי לגרוע מן האמור בסעיפים 11 ו-15 לעיל, מוסמכת המועצה ליתן מיוזמתה הבהרות לאמור במסמכי המכרז ו/או לתקן טעויות שנפלו בהם בהודעה בכתב שתימסר לכל המשתתפים. התשובות וההבהרות בנוגע למכרז, אשר יינתנו על ידי המועצה מיוזמתה ו/או כמענה לשאלות, יפורסמו באתר האינטרנט של המועצה. הפרסום באתר האינטרנט יחשב, לכל דבר וענין, כאילו הובא לידיעתו של כל אחד מהמשתתפים במכרז, ומוטלת על המשתתפים החובה להתעדכן מיוזמתם באתר האינטרנט. בנוסף תהיה המועצה רשאית, אך לא חייבת, להפיץ את התשובות וההבהרות באמצעות הפקסימיליה או בדואר אלקטרוני. **כל מציע חייב לצרף להצעתו את התשובות וההבהרות מטעם המועצה כאמור לעיל, כשהן חתומות על ידו והן תהוונה חלק בלתי נפרד ממסמכי המכרז.**

# למען הסר ספק מובהר בזה שרק הבהרות, מידע נוסף, דרישות והוראות נוספות, תיקוני טעויות ושינויים כאמור בסעיפים 11, 15 ו-16 לעיל **שנמסרו בכתב** (להלן - "**מסמכי הבהרות**") יחייבו את המועצה, כאשר בכל מקרה של סתירה ו/או אי-התאמה בין הוראה כלשהי במסמכי המכרז לבין הוראה כלשהי במסמכי הבהרות כוחן של האחרונות יהיה עדיף. במקרה של סתירה בין הוראה כלשהי במסמך הבהרות מסוים לבין הוראה במסמך הבהרות אחר – כוחה של ההוראה הכלולה במסמך ההבהרות המאוחר יותר יהיה עדיף. המועצה לא תישא באחריות לפירושים ו/או הסברים שיינתנו בעל-פה למשתתפים במכרז, ואלה לא יחייבו אותה.

**מחירים - מילוי כתב הכמויות וכתב ההצעה**

# ככל שלא נקבע אחרת, על המציע לרשום בדיו **בכתב הכמויות** את המחירים מול כל סעיף וסעיף, יחשב את סכומו של כל סעיף, יסכם את סה"כ הצעתו בכל פרק ואת הסכום הכולל של כל פרק יעביר לדף הריכוז בעמודה המיועדת לכך. המציע ירשום את הסכום הכולל של הצעתו גם בסעיף 7 לכתב ההצעה.

# אם המציע לא יציג מחיר על יד סעיף כלשהו, ייחשב הדבר כאילו כלל את מחיר ביצוע סעיף זה בסעיף אחר, יבצע את הסעיף האמור בלי תשלום נוסף ותמורתו תחשב כמחולקת בין מחירי סעיפים אחרים שנקב המציע בהצעתו או יחושב המחיר לסעיף שהמציע החסיר את ציון מחירו על פי המחיר הזול ביותר של מי מהמציעים האחרים למכרז לאותו סעיף, הכל לפי בחירתה של המועצה לפי שיקול דעתה הבלעדי. אם המועצה תהיה סבורה שההשמטה האמורה הינה מהותית - רשאית היא לפסול את ההצעה.

# כל המחירים שימולאו בכתב ההצעה יהיו **ללא מס ערך מוסף**.

# **כל המחירים יהיו מחירים כוללים, קבועים וסופיים, ולא ישתנו מכל סיבה שהיא**.

# בכל מקרה שהמציע ייתן הנחה כללית להצעתו, היא תראה כאילו ניתנה באחוזים מההצעה הכוללת לפני ההנחה, וכן כהנחה באותו אחוז בכל מחיר ומחיר של יחידה שבו נקב בכתב הכמויות.

# במקרה שבשעת בקורת כתב הכמויות על ידי המועצה תמצא שגיאה בהכפלת מחירי היחידות בכמויות, או שגיאה בסיכום כל הסעיפים, יתחשבו אך ורק במחירי היחידות. סכומי הסעיפים והסכום הכללי המתוקן ייחשב כסכום ההצעה של המציע.

# אין לרשום כל שינוי, תוספת, מחיקה, הערה או הסתייגות בחומר המכרז, בין בגוף המסמכים ובין במכתב לוואי או בכל אופן אחר שהוא אלא אם הדבר נתבקש במפורש במסמכי המכרז; כל רישום כזה שלא נתבקש ייחשב כאילו אינו קיים ובמקרה שלדעת המועצה הוא מהותי - עלול הוא לפסול את ההצעה.

# המועצה שומרת לעצמה את הזכות לדרוש מהמציע בעת העיון בהצעתו הסברים וניתוח של מחירי יחידות מסוימות הנראים לה גבוהים או נמוכים מדי והמציע יהיה חייב למסור את ההסברים והניתוחים האלה למועצה ולמומחים מטעמה. אם יסרב המציע למסור למועצה ו/או למומחים מטעמה הסברים וניתוח מחירי יחידות כאמור, תהיה המועצה רשאית להסיק מסקנות כפי שתיראנה לה עד כדי פסילת ההצעה.

# בבדיקת ההצעות למכרז יינתן משקל להגדלה בלתי סבירה, לדעת מהנדס המועצה, של מחירי יחידות שיוצעו לעבודות הכלולות בשלבי העבודה הראשונים לעומת הקטנה בלתי סבירה, לדעת מהנדס המועצה, של מחירי יחידות לעבודות שתיכללנה בשלבי העבודה המאוחרים יותר.

# אין לרשום כל שינוי, תוספת, מחיקה, הערה או הסתייגות במסמכי המכרז, בין בגוף המסמכים ובין במכתב לוואי או בכל אופן אחר שהוא, אלא אם הדבר נתבקש במפורש במסמכי המכרז. כל רישום כזה שלא נתבקש ייחשב כאילו אינו קיים, ובמקרה שלדעת המועצה הוא מהותי - עלול הוא לפסול את ההצעה.

# **אין לכתוב ו/או למלא פרטים בעיפרון באיזה ממסמכי המכרז. אין להשתמש בטיפקס, במקרה שיש צורך לבצע תיקון של רישום שבוצע, יש לסמן "x" על הרישום שרוצים לתקן, ולכתוב מחדש בעט. אי-קיום הוראות סעיף זה לעיל - עלול לפסול את ההצעה**.

**חתימה על מסמכי המכרז והמצאת אישורים**

# על המציע לחתום **על כל עמוד ועמוד** של המסמכים הכלולים במסמכי המכרז, לרבות על עמודי הוראות אלו, על כל תכנית, מפרט וכתב הכמויות המצורפים למסמכים אלה ועל החוזה. הצעה שלא תהיה חתומה במלואה ו/או לא תהיה חתומה כחוק על ידי המציע באופן המפורט להלן, לא תובא לדיון:

## במקרה שההצעה מוגשת על ידי יחיד - יחתום המציע תוך ציון שמו המלא, מספר תעודת זהות וכתובתו, בצירוף אישור של עו"ד לאימות חתימתו של המציע.

## במקרה שההצעה מוגשת על ידי תאגיד - יחתמו מורשי החתימה של התאגיד בצירוף חותמת התאגיד ויצורף אישור של עו"ד או רו"ח על סמכותם לחתום בשם התאגיד. כן תצורף הוכחה (מאושרת ע"י עו"ד או רו"ח או רשות מוסמכת) על רישום התאגיד, ורשימה מאושרת של בעלי מניותיו ומנהליו, מספרי תעודות הזהות שלהם וכתובותיהם.

## במקרה שההצעה מוגשת על ידי שותפות - יחתום אחד השותפים בשם השותפות בצירוף ייפוי כוח או הוכחה אחרת המעידה על זכותו לחתום בשם השותפות, וכן ירשום בגוף ההצעה את שמות יתר השותפים, מספרי תעודות הזהות שלהם וכתובותיהם.

# **חובה על המציע לצרף להצעתו אישורים כדלקמן**:

## מסמכים להוכחת עמידתו בתנאי הסף, כאמור בסעיף 7 לעיל.

## תצהיר לפי סעיף 2ב לחוק עסקאות גופים ציבוריים, התשל"ו-1976, בנוסח המצורף כ**נספח "ג" לכתב ההצעה**, חתום ומאומת כדין (\*דרוש רק כאשר המציע הינו תאגיד).

## אישור בדבר היותו עוסק מורשה, ואישור פקיד שומה או רו"ח על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), התשל"ו-1976.

## מסמכים חתומים כאמור בסעיף 9 לעיל, לרבות **פרוטוקול סיור קבלנים חתום ע"י המציע**.

## אישורים ומסמכים כנדרש בסעיף 29 לעיל.

## ערבות בנקאית כנדרש בסעיף 31 להלן.

**לכתב הוראות זה מצורפת רשימת כל המסמכים שעל המציע לצרף להצעתו (Check List). המציע מתבקש לוודא בעזרת רשימה זו שאכן צירף להצעה את כל המסמכים הנדרשים.**

**ערבות להצעה**

# 

# המציע יצרף להצעתו ערבות בנקאית אוטונומית בנוסח הנהוג בבנק המנפיק, ובלבד שתהיה ללא תנאי, תוצא עבורו לטובת המועצה, בסכום השווה ל-2.5% (שנים וחצי אחוזים) מהסכום הכולל של הצעתו (**ללא מס ערך מוסף**), לא צמודה, ושתוקפה יהיה עד ליום 8.7.19. ערבות חברת ביטוח, המחאות בנקאיות, המחאות פרטיות לבנק או שטרות לא יתקבלו כערבות. כל ההוצאות הקשורות במתן הערבות יהיו על חשבון המציע. הערבות תהיה בלתי מותנית וניתנת, על פי תנאיה, לחילוט על פי פניה חד-צדדית של המועצה.

# אם הצעת המציע תדחה או לא תובא לדיון מכל סיבה שהיא, תשחרר המועצה את שטר הערבות מייד עם ההודעה על דחיית ההצעה, ולא יאוחר מאשר עד תום 90 (תשעים) יום מהמועד האחרון להגשת ההצעות למכרז.

# אם הצעת המציע תתקבל, תשוחרר הערבות תוך 7 (שבעה) ימים מהיום שהמציע יחתום על החוזה, וימציא ערבות ואישור על קיום ביטוחים בהתאם למפורט בחוזה.

# אם המציע, אשר הצעתו נתקבלה על ידי המועצה, לא יחתום על החוזה ו/או לא ימציא ערבות ו/או אישור על קיום ביטוחים כנדרש בחוזה, כל אלה עד למועד המפורט להלן, תהיה המועצה רשאית לחלט את הערבות כולה או חלקה, לפי בחירתה, לכיסוי ההפסדים שייגרמו לה על ידי אי קיום התחייבויותיו של המציע ומסירת ביצוען למציע אחר, וזאת מבלי כל צורך להוכיח נזקים ו/או הפסדים ו/או הוצאות כלשהם, וכל זאת מבלי לגרוע ו/או לפגוע בזכויותיה של המועצה לתבוע את נזקיה הממשיים שיהיו יתירים וגבוהים מסכום הערבות הנ"ל.

**חתימת החוזה, ערבות לביצוע העבודות**

# המציע שהצעתו תתקבל על ידי המועצה יחתום על החוזה על כל נספחיו וימציא למועצה, על חשבונו הוא, ערבות בנקאית, ללא תנאי על הסכום הקבוע בחוזה, שתהווה ערבות לקיום החוזה כמפורט במסמכי המכרז, הכל להנחת דעתה של המועצה. בכל הקשור לביטוח העבודות מובהר כדלקמן:

## המועצה תערוך ביטוח באמצעות פוליסה לביטוח עבודות קבלניות לעבודות, במפרט ובהיקף הנקוב בסעיפים 12.1-12.3 לתנאים הכללים בחוזה. הזוכה במכרז ישתתף בדמי הביטוח של הפוליסה הנ"ל באופן יחסי להיקף העבודות שיבצע, בשיעור של 0.4% משווי העבודות כולל מע"מ, שיפרעו בפועל ע"י הזוכה בתשלום אחד, טרם מתן צו לתחילת העבודות.

## כתנאי לביצוע העבודות ועד מסירתן הסופית למועצה, הזוכה במכרז יציג ויחזיק בפוליסות ביטוח תקפות שהוצאו על שמו ועל חשבונו, על שם קבלני המשנה ועל שם המועצה, במפרט ובהיקף הנקוב בסעיפים 12.4-12.7 לתנאים הכללים בחוזה.

על המציע יהיה לבצע את **כל** התחייבויותיו אלו **תוך 5 (חמישה) ימים** ממועד קבלת ההודעה מהמועצה על קבלת הצעתו, או תוך פרק זמן אחר אשר ייקבע על ידי המועצה.

# אם מציע, אשר הצעתו התקבלה, לא יחתום על החוזה ו/או לא ימציא את הערבות לקיום החוזה ו/או את האישור על עריכת ביטוחים תוך הזמן הקבוע בסעיף 35 לעיל ו/או לא יתחיל בביצוע העבודות תוך המועד שנקבע במסמכי המכרז, תהיה המועצה רשאית למסור את ביצוע העבודות למציע אחר אשר הצעתו נראית לה כנוחה ביותר או מתאימה, לפי שיקול דעתה הבלעדי של המועצה, והערבות להצעה, כולה או מקצתה, תחולט לטובת המועצה כאמור בסעיף 34 לעיל.

**תוקף ההצעה**

# ההצעה תישאר בתוקף למשך 60 (שישים) יום מהמועד האחרון שנקבע להגשת ההצעות. אם יידרש לכך בכתב ע"י המועצה יאריך המציע ב-30 (שלושים) יום נוספים את תוקף הצעתו ואת תוקף הערבות להצעה, כאמור בסעיף 31 לעיל. מציע שלא יאריך ערבותו כאמור ייחשב כמי שחזר בו מהצעתו למכרז.

**המקום והזמן להגשת ההצעות**

# ההצעה תוגש במעטפה, סגורה וחתומה, שעל גביה יהיו רשומים כתובת המועצה ופרטי המכרז. ההצעה תוגש בעותק אחד. **אם תכלול מעטפת חומר המכרז דיסק - תוגש ההצעה גם על גבי הדיסק**, ובמקרה זה התדפיס שיוגש על ידי הקבלן יהיה **זהה לחלוטין** להצעה המצויה בדיסק. **אין לרשום על גבי המעטפה את פרטיו של המציע או כל סימן מזהה אחר**.

# מובהר בזאת, שכל המסמכים שקיבל המציע לצרכי המכרז הינם רכושה של המועצה והם נמסרו לו אך ורק לשם הכנת הצעתו ועד למועד האחרון שנקבע להגשת ההצעות. המציע יחזיר המסמכים למועצה בין אם בחר להשתתף בהליך ובין אם לאו. המציע ישפה את המועצה בגין כל נזק ו/או הוצאה שיגרמו למועצה בקשר עם אי החזרת המסמכים למועצה ו/או שימוש שעשה המציע במסמכים שלא לצרכי המכרז ו/או העברתם לצד שלישי.

# ההצעה, כשהיא מושלמת וחתומה לפי כל דרישות ההוראות הכלולות במסמך זה, צריכה להגיע **במסירה אישית** לתיבת המכרזים שבמשרדי המועצה, עד יום      **'**, **/**08**/**04, שעה      (להלן - "**המועד האחרון להגשת ההצעות למכרז**"). **אין לשלוח את ההצעות בדואר**.

# כל הצעה שלא תגיע לתיבת המכרזים בהתאם להוראות סעיף 40 לעיל - לא תובא לדיון.

**הוצאות**

# המועצה לא תחזיר ולא תשתתף בשום צורה בהוצאות כלשהן של המשתתפים במכרז, לרבות הבדיקות המוקדמות, הערבויות, דמי רכישת מסמכי המכרז בסך 1,000 (אלף) ₪ או הוצאות אחרות כלשהן הכרוכות בהגשת ההצעות ו/או הנובעות ממנה.

**הוראות שונות**

# המועצה שומרת לעצמה את הזכות לא להתחשב בפגמים פורמאליים באיזו הצעה שהיא, אם ויתור כזה לא יגרום נזק למועצה.

# בהגשת הצעתו מסכים המציע לכך שהמועצה תהא רשאית, אך לא חייבת, לאפשר למציע שהצעתו חסרה ו/או פגומה, לתקן או להשלים את הצעתו, הכל לפי שיקול דעתה המלא, בדרך ובתנאים שתקבע.

# המועצה שומרת לעצמה את הזכות לפסול על הסף מציע, אשר ביצע עבורה בעבר עבודות מסוג העבודות נשוא מכרז זה ולא עמד בסטנדרטים הנדרשים לדעת המועצה, או מציע שקיימת לגביו חוות דעת שלילית בכתב מאת המזמינים הנזכרים בסעיף 6.3 לעיל, בהתייחס לעבודות שביצע עבורם. במקרים אלה תינתן למציע זכות טיעון בכתב או בעל-פה לפני מתן ההחלטה הסופית, הנתונה לשיקול דעתה של ועדת המכרזים.

# המועצה שומרת לעצמה את הזכות:

## לדחות כל הצעה או את ההצעות כולן ולבטל את המכרז, הכל לפי שיקול דעתה הבלעדי בלי צורך לנמק את החלטתה; במקרה של ביטול המכרז לא תהיה המועצה חייבת לפצות את המשתתפים במכרז ו/או לשלם להם תשלום כלשהו.

## מבלי לגרוע מכלליות האמור בסעיף 46.1 לעיל, תהיה המועצה רשאית, לפי שיקול דעתה הבלעדי, לבטל את המכרז בקרות אחת או יותר מהנסיבות הבאות:

### הוגשה למכרז רק הצעה כשרה אחת (1), העומדת בכל תנאי המכרז;

### חל שינוי נסיבות, או השתנו צרכי המועצה, באופן המצדיק לדעת המועצה את ביטול המכרז;

### קיים בסיס לחשד ממשי שהמשתתפים במכרז, או חלקם, תיאמו ביניהם את ההצעות שהגישו למכרז, או פעלו באופן המהווה הסדר כובל או עבירה על פי דין או שיש בו כדי לסכל את מטרות המכרז;

### התברר למועצה שנפלה טעות בתנאים ו/או בדרישות המפורטים במסמכי המכרז, או הושמטו מהם נתונים ו/או דרישות שהינם מהותיים לביצוע העבודות, או שהכנת מסמכי המכרז התבססה על נתונים שגויים ו/או בלתי מספקים.

## למסור את ביצוע העבודות, או רק חלק מהן, לבעל ההצעה הנראית לה ככדאית ביותר בשבילה אפילו אם היא איננה ההצעה הזולה ביותר.

## לפצל את העבודות נשוא המכרז על חלקיהן ולמסרן לבעלי הצעות שונות כפי שיראה לה ככדאי ביותר בשבילה, אפילו אם הצעותיהם אינן הזולות ביותר. לא ישולם רווח קבלני (רווח קבלן ראשי) בגין העבודות שיפוצלו כאמור, ואשר לא יבוצעו על ידי הקבלן.

## במסגרת כל הנ"ל יילקח בחשבון על ידי המועצה הניסיון הקודם של המציעים השונים בביצוע עבודות דומות בעבר.

## **לבצע בתקופת ביצוע העבודות, עבודות אחרות במתחם בו יבוצעו העבודות – באמצעות קבלנים/ספקים אחרים. לא ישולם לקבלן רווח קבלני (רווח קבלן ראשי) בגין העבודות האחרות כאמור**. אופן ביצוע העבודות האחרות, והתיאום בינן לבין העבודות שיבוצעו על ידי הקבלן, ייקבע על ידי המועצה.

## להורות על ביצוע חלק משלבי העבודה ולא כולם ו/או להורות על ביצוע מספר שלבים של העבודה בעת ובעונה אחת.

# המועצה שומרת לעצמה את הזכות לערוך חקירות ובדיקות לפי ראות עיניה אודות המציעים, כולם או מקצתם, ובכלל זה אודות עברם וניסיונם. בהגשת ההצעה רואים את המציע כמי שהסכים מרצונו הטוב והחופשי לעריכת בדיקות וחקירות כאמור. מציע שלא ישתף פעולה בעריכת החקירות והבדיקות כאמור ו/או ימסור מידע לא נכון, יחולו לגביו הוראות סעיף 36 לעיל. כן מתחייב המציע לעדכן את המועצה ללא דיחוי אודות כל שינוי אשר יחול, אם יחול, במידע שמסר בפרק הזמן שיחלוף מאז מסירתו למועצה ועד לקבלת החלטתה בדבר ההצעה הזוכה.

# המועצה שומרת לעצמה את הזכות לדרוש מהמציע בעת העיון בהצעתו הסברים וניתוח של מחירי הצעתו, הנראים לה גבוהים או נמוכים מדי, והמציע יהיה חייב למסור את ההסברים והניתוח האלה למועצה או למי מטעמה. בהגשת ההצעה רואים את המציע כמי שהסכים מרצונו הטוב והחופשי לקיום הברור כאמור. אם יסרב המציע למסור למועצה ו/או למומחים מטעמה הסברים וניתוח מחירים כאמור, תהיה המועצה רשאית להסיק מסקנות כפי שתיראנה לה עד כדי פסילת ההצעה, ויחולו בענין זה הוראות סעיף 36 לעיל.

# המועצה תהיה רשאית לדחות הצעה, אם תגיע למסקנה שהיא תכסיסנית ו/או הוגשה בחוסר תום לב ו/או שהתחשיב לפיו נבנתה הינו שגוי ו/או בלתי סביר בעליל באופן שאינו מאפשר את ביצוע העבודות לפיו.

# עיון במסמכי המכרז:

## בהתאם לדיני המכרזים, נתונה למציעים הזכות לעיין בהצעה הזוכה. העיון יבוצע בתיאום מראש עם מהנדס המועצה. המועצה תהיה רשאית לדרוש מהמציעים תשלום עבור צילום המסמכים.

## ככל שלדעת המציע קיימים בהצעתו חלקים הכוללים סודות מסחריים או עסקיים (להלן - "**מידע סודי**"), אשר לדעתו אין לאפשר למציעים האחרים לעיין בהם, עליו לצרף להצעתו נספח המפרט את המידע הסודי כאמור, ואת הנימוקים שבגינם אין לאפשר למציעים האחרים לעיין בו. כל זאת, למעט הצעתו הכספית של המציע ונתונים הנוגעים להוכחת עמידתו בתנאי הסף או בדרישות מהותיות של המכרז אשר יחשפו בכל מקרה.

### 

## מציע שלא יצרף להצעתו נספח כאמור בסעיף 50.2 לעיל, יחשב כמי שנתן הסכמתו לכך שבמקרה שיזכה במכרז, יהיו המציעים האחרים זכאים לעיין בהצעתו במלואה. הגיש המציע נספח כאמור, ייחשב הדבר כהסכמה מפורשת מצידו להיות מידע זה סודי גם בהצעות המציעים האחרים, ולויתור מראש על זכותו לעיין במידע זה בהצעותיהם.

## בכל מקרה ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המועצה, אשר רשאית לחשוף גם חלקים שצוינו על ידי המציע כחסויים.

# הוצאות הנובעות מהפקת המסמכים הקשורים בביצוע החוזה, לרבות הערבויות הבנקאיות, יחולו על המציע בלבד.

# מובהר בזה במפורש כדלקמן:

## **הקבלן לא יהיה רשאי להעסיק, במישרין או בעקיפין, בכל צורה ואופן שהם, עובדים פלסטינאים תושבי יו"ש וחבל עזה לצורך ביצוע העבודות, כולן או מקצתן**.

## העסקת עובדים זרים תעשה בהתאם ובכפוף להוראות כל דין.

## הגבלות כלשהן על הבאת עובדים זרים לארץ לא יהיה בהם כדי לזכות את הקבלן בהארכת תקופת ביצוע העבודות והם לא ייחשבו כ-"כח עליון" לכל דבר וענין הקשור בחוזה זה ו/או בביצוע העבודות.

# מובהר ומוסכם בזה במפורש, שאירועים ביטחוניים כלשהם, אשר יתרחשו באזור עוטף עזה, לרבות באזור בו מצוי קמפוס המועצה, לרבות נפילת טילים ו/או פגזים באזור עוטף עזה בכלל ובאזור המועצה בפרט, לא יהיה בהם כדי לזכות את הקבלן בהארכת תקופת ביצוע העבודות והם לא ייחשבו כ-"כח עליון" לכל דבר וענין הקשור בביצוע העבודות ו/או בקיום התחייבויות הקבלן לפי החוזה.

# על הקבלן יהיה להצטייד, על חשבונו, במהדורה מעודכנת של המפרט הבינמשרדי, לרבות כל עדכון שיוצא לו בתקופת ביצוע העבודות. הקבלן יהיה מנוע מלטעון כי המפרט האמור אינו מצוי ברשותו ו/או בידיעתו במהדורתו המעודכנת ביותר בכל מהלך ביצוע התחייבויותיו לפי החוזה.

# הקבלן יבצע בדיקות לפי הוראות המועצה, כולל בדיקות מוקדמות - הכל על חשבונו.

# מבלי לגרוע מכל איסור ו/או הגבלה הקבועים במסמכי המכרז לענין הסבה ו/או העברה ו/או המחאה של זכויות ו/או התחייבויות של הקבלן, מופנית תשומת לב המשתתפים להוראות **תקנות רישום קבלנים לעבודות הנדסה בנאיות (ערעור מהימנות והתנהגות בניגוד למקובל), התשמ"ט-1988**, האוסרות על קבלן להסב, להעביר או למסור עבודות שקיבל על עצמו, בשלמותן או בחלקן, לקבלן משנה אשר אינו רשום בפנקס הקבלנים. העסקת עובדים, בין ששכרם משתלם לפי זמן העבודה ובין ששכרם משתלם לפי שיעור העבודה, לא תהווה משום מסירת ביצוע עבודה לאחר.

# במקרה שבו אמורות העבודות להתבצע במתחם מאובטח דוגמת קרית חינוך, יהיה על הזוכה במכרז למלא בקפדנות אחר הוראות קצין הביטחון של המועצה, כפי שתיקבענה על ידו מעת לעת בתקופת ביצוע העבודות, לרבות לעניין העסקת עובדים במתחמם האמור. מידע בנושא ניתן לקבל מקצין הביטחון של המועצה.

**קבלת מידע נוסף וסיור קבלנים**

# ידיעות והסברים נוספים בכל הנוגע למכרז זה ולביצוע העבודות יוכלו המציעים לקבל במהלך סיור הקבלנים. במידת הצורך תינתנה תשובות בהתאם לסעיף 16 לעיל.

# ניתן לפנות בבקשות לקבלת ידיעות והסברים, **לרבות בכל הנוגע לאישור על קיום ביטוחים**, **במייל** בלבד למר/גב' אלעד שידאני בדוא"ל e.b.handasa@gmail.com, וזאת עד לא יאוחר מיום 31**/**03**/**2019, בשעה 12:00. על הפונים לציין בפנייתם את מספרי הטלפון והפקסימיליה באמצעותם ניתן ליצור עמם קשר. יש לוודא קבלת מייל בקשה לקבלת ידיעות והסברים בטלפון מס'      .

# סיור קבלנים יערך ביום      **'**, 25**/**03**/**2019,בשעה 10:00. נא להגיע במועד הנ"ל ל – שער הכניסה לקיבוץ ברור חיל; כל מציע ידאג לאמצעי תחבורה לצורך ביקורו במועצה. **ההשתתפות בסיור הקבלנים הינה חובה ומהווה תנאי מוקדם להגשת הצעה למכרז**.

**הודעות ונציגות**

# בעת רכישת מסמכי המכרז, על המציע להודיע למועצה את כתובתו לצורך מסירת הודעות בכל הקשור במכרז זה, וכן את שמו, מספר הטלפון, מספר הפקסימיליה וכתובת הדואר האלקטרוני של האדם אשר ייצג אותו בכל הקשור במכרז זה.

# בכל הקשור במכרז זה תעמוד המועצה בקשר עם הנציג עליו יודיע המציע, כאמור בסעיף 61 לעיל, או עם אדם אחר עליו יודיע המציע בכתב בציון כל הפרטים הנזכרים שם.

# כל הודעה שתשלח על ידי המועצה בדואר רשום לפי המען שמסר המציע, כאמור בסעיף 61 לעיל, תחשב כאילו נתקבלה על ידי המציע כעבור 72 (שבעים ושתיים) שעות ממועד מסירתה למשלוח במשרד הדואר. הודעה שתשלח בפקסימיליה/דואר אלקטרוני למספר/כתובת דוא"ל שנמסרו על ידי המציע, כאמור בסעיף 56 לעיל, תחשב כנתקבלה בתחילת יום העסקים הראשון שלאחר שידורה, שניתן עליו אישור טלפוני/ אישור בדוא"ל חוזר.

**בכבוד רב,**

**אופיר ליבשטיין**

**ראש** **המועצה האזורית שער הנגב**

**רשימת מסמכים להגשה (Check List)**

לנוחיות המציעים להלן רשימת המסמכים שעליהם להגיש. מובהר שרשימה זו הינה לצרכי הנוחיות בלבד, ואין בה כדי לפטור את המציעים מקריאת מסמכי המכרז כולם, מבחינה מדוקדקת של תנאיהם ומעמידה בתנאים אלה - כולם ללא יוצא מן הכלל. במקרה של סתירה ו/או אי-התאמה כלשהי בין האמור ברשימה זו לבין האמור במסמכי המכרז - יגבר האמור במסמכי המכרז:

|  |  |  |  |  |
| --- | --- | --- | --- | --- |
| **√** | **סעיף בכתב ההוראות למשתתפים** | **תאור המסמך** | | **מס'** |
|  | 9.1 | כתב ההוראות למשתתפים במכרז, חתום על כל עמוד | | 1. |
|  | 9.2 | כתב הצעה חתום על כל עמוד + חתימה מלאה בסוף + אישור עו"ד | | 2. |
|  | 7.3 | **נספח "א"** לכתב ההצעה - פירוט נסיונו של המציע | 2.1 |  |
|  | 7.4 | **נספח "ב"** לכתב ההצעה - תצהיר על כך שלא תלוים עומדים נגד המציע צו פשיטת רגל, צו פירוק או צו כינוס נכסים | 2.2 |  |
|  | 30 | **נספח "ג"** לכתב ההצעה - תצהיר לפי סעיף 2ב לחוק עסקאות גופים ציבוריים, התשל"ו-1976, חתום מאומת כדין | 2.3 |  |
|  | 29 | חוזה ונספחיו חתומים על כל עמוד + חתימה מלאה במקומות המיועדים לכך | | 3. |
|  | 7 | מסמכים להוכחת עמידה בתנאי הסף: | | 4. |
|  | 7.1 | מסמכי בנוגע לתאגיד המציע | 4.1 |  |
|  | 7.2 | אישור על היותו של המציע קבלן רשום לשנה, בענף ראשי ובהיקף כספי כאמור בסעיף 6.2 לכתב ההוראות למשתתפים במכרז | 4.2 |  |
|  | 7.3 | המלצות ממזמיני העבודות המפורטים בנספח "א" לכתב ההצעה | 4.3 |  |
|  | 7.5 | קבלה על רכישת מסמכי המכרז | 4.4 |  |
|  | 29 | אישור עו"ד/רו"ח בדבר זהות מורשי החתימה שבשם המציע | | 5. |
|  | 30.3 | צילום תעודת עוסק מורשה ואישור על ניהול פנקסי חשבונות ורשומות לפי חוק עסקאות גופים ציבוריים | | 6. |
|  | 31 | ערבות בנקאית להצעה | | 7. |
|  | 16 ו-30.4 | תשובות והבהרות שניתנו ע"י המועצה ופרוטוקול סיור קבלנים חתומים ע"י המציע | | 8. |